text: 8 Bibliaqa këkunatam mandamantsik: reunionkunaman ëwëta mana jaqinapaq (Hebrëus 10:24, 25). Llapan cristiänukuna tsë creikïyoqlla kanapaq (1 Corintius 1:10). "Diospa Gobiernunta" puntaman churanapaq (Mateu 6:33). Wayin wayin, cällikunachö y mëchöpis nunakuna kaqchö yachatsikunapaq (Mateu 28:19, 20; Hëchus 5:42; 17:17; 20:20). Y anciänukunatam mandakïkunata qon congregacionkunata limpiuta katsiyänampaq (1 Corintius 5:1-5, 13; 1 Timoteu 5:19-21). Jina mandamantsikmi cuerpuntsikta limpiuta katsinapaq, Jehovä chikinqan mana alli pensëkunata y costumbrikunata jaqinantsikpaq (2 Corintius 7:1).